text: Музей "Симитлия - Древната земя на кукерите" беше открит в Симитли - ТопПреса
  По повод 50 години от обявяването на Симитли за град, в една от залите на читалище "Св. Климент Охридски" бе открит Музей "Симитлия – Древната земя на кукерите". Общинското ръководство има намерение при интерес, експозицията от маски и костюми на кукери да гостува и в други общини.
  Огромният интерес на кукерски групи от страната и чужбина към традиционният вече фестивал на маскарадните игри "Симитлия – Древната земя на кукерите", провокира и създаването на този музей.
  Идеята е експонатите да бъдат на едно място целогодишно, за да може всеки гост на Симитли да се докосне до древната традиция. Притежателите на експонатите ще могат да ги взимат само за Сурва и за кукерските фестивали, които се провеждат през януари и февруари. /БНТ/